Blosius Palladius
Blosius Palladius Res apud Vicidata repertae: Nativitas: 15. saeculum; Collis Vetus Obitus: 8 Decembris 1550; Roma Blosius Palladius, vulgo Biagio Pallai (ad Collem Veterem saeculo XV exeunte natus; Romae mortuus die 8 Decembris 1550) fuit clericus et poëta humanista. Secretarius fuit annis 1518 et 1519 nuntii apostolici Francisci Ursini(it), deinde secretarius domesticus paparum Clementis VII, Pauli III, breve temporis spatium Iulii III. Episcopus Fulginatensis anno 1540 iussu Pauli III electus, nunquam consecratus est. Carmen titulo Suburbanum Augustini Chisii anno 1512 composuit de "fundo suburbano" seu viridario Augustini Chigii. Catenam carminum Latinorum Coryciana anno 1524 edidit.